2007ರ ಮಾರ್ಚ್ 12ರಂದು ಕಾಸೋರ್ಟಿಯಂನ ಮುಖ್ಯಸ್ಥನ್ನಾಗಿದ್ದ, ಪ್ರೋಡ್ರೈವ್‌ನ ಚೇರ್ಮನ್ ಡೇವಿಡ್ ರಿಚರ್ಡ್ಸ್ ಆ‍ಯ್‌ಸ್ಟನ್ ಮಾರ್ಟಿನ್ ಕಂಪೆನಿಯನ್ನು 475 ಮಿಲಿಯನ್ ಪೌಂಡ್/ 848 ಮಿಲಿಯನ್ ಡಾಲರ‍್ಗಳಿಗೆ ಖರೀದಿಸಿದನು. ಆ ಖರೀದಿಯಲ್ಲಿ ಪ್ರೋಡ್ರೈವ್‍ನ ಹಣದ ಸಹಭಾಗಿತ್ವ ಇರಲಿಲ್ಲ. ಫೋರ್ಡ್ ಕಂಪೆನಿಯು ಸ್ವಲ್ಪ ಪ್ರಮಾಣದ ಶೇರನ್ನು(40 ಮಿಲಿಯನ್ £(ಪೌಂಡ್)/ 70 ಮಿಲಿಯನ್ $(ಡಾಲರ್)) ಹಾಗೆಯೇ ಉಳಿಸಿಕೊಂಡಿತು. ಕಾಸೋರ್ಟಿಯಂ ಜಾನ್ ಸಿಂಡರ್ಸ್, ಒಬ್ಬ ಆ‍ಯ್‌ಸ್ಟನ್ ಮಾರ್ಟಿನ್ ಕಲೆಕ್ಟರ್‌, ಎರಡು ಕುವೈತ್ ಕಂಪೆನಿಗಳು, ಇನ್ವೆಸ್ಟ್‌ಮೆಂಟ್ ದರ್ ಮತ್ತು ಅದೀಮ್ ಇನ್ವೆಸ್ಟ್‌ಮೆಂಟ್ ಕೋ.ಗಳನ್ನು ಸಹ ಒಳಗೊಂಡಿದೆ.

2007ರ ಜೂನ್ ಮತ್ತು ಆಗಸ್ಟ್ ನಡುವೆ ಮೊದಲ ಬಾರಿಗೆ ಬ್ರಿಟನ್ನಿನ ರಿಚರ್ಡ್ ಮೆರೆಡಿತ್ ಮತ್ತು ಫಿಲ್ ಕೊಲಿ ವಿ8 ವಾಂಟೇಜ್ ಕಾರಿನ ಮೂಲಕ ಹೊಸ ಏಷ್ಯಿಯನ್ ಹೈವೇಯನ್ನು ದಾಟಿದರು. ಎ‌ಹೆಚ್1 ಮತ್ತು ಎಹೆಚ್5ನಲ್ಲಿ ಟೊಕಿಯೋದಿಂದ (ಹೆದ್ದಾರಿಯ ಪೂರ್ವ ತುದಿ) ಪಶ್ಚಿಮ ತುದಿಯಲ್ಲಿರುವ ಇಸ್ತಾಂಬುಲ್‍ವರೆಗೆ ಒಟ್ಟು 12089 ಕಿ.ಮೀ.(7512ಮೈಲಿಗಳು) ಚಲಾಯಿಸಿ ಯೂರೊಪಿಯನ್ ಮೋಟಾರ್‍ವೇ ನೆಟ್‍ವರ್ಕ್‌ಗೆ ತಲುಪಿದರು. ಅಲ್ಲಿಂದ ಮತ್ತೆ 3259 ಕಿ.ಮೀ.(2025 ಮೈಲಿಗಳು) ಚಾಲನೆ ಮಾಡಿ ಲಂಡನ್ ತಲುಪಿದರು. ಇದರ ಉದ್ದೇಶ ಕಠಿಣ, ಅಪಾಯಕಾರಿ ರಸ್ತೆಗಳಲ್ಲೂ ವಿ8 ವ್ಯಾಂಟೇಜ್ ಕಾರಿನ ಬಾಳಿಕೆಯನ್ನು ತೋರಿಸುವುದಾಗಿತ್ತು. ಅಲ್ಲದೆ ಚೀನಾದಲ್ಲಿ ಕಾರಿನ ಬಗ್ಗೆ ಪ್ರಚಾರ ಮಾಡುವುದಾಗಿತ್ತು. ಈ ಕಾರ್ಯವು ತುಂಬಾ ಯಶಸ್ವಿಯಾಗಿ ನಡೆದು, ಕೇವಲ ಮೂರು ತಿಂಗಳ ಒಳಗೆ ಶಾಂಘೈ ಮತ್ತು ಬೀಜಿಂಗ್‍ನಲ್ಲಿ ಕಂಪೆನಿಯು ವ್ಯಾಪಾರಿ ಮಳಿಗೆಯನ್ನು ತೆರೆಯಿತು. ಜುಲೈ 19, 2007ರಲ್ಲಿ ನ್ಯೂಪೋರ್ಟ್ ಪ್ಯಾಗ್ನೆಲ್ ಪ್ಲಾನ್ಟ್ ಕೊನೆಯ ಕಾರಾದ ವ್ಯಾನ್ಕ್ವಿಶ್ ಎಸ್ ಎಂಬ ಕಾರನ್ನು ಬಿಡುಗಡೆ ಮಾಡಿತು. 1955ರಿಂದ ಅಂದಾಜು 13,000 ಕಾರುಗಳನ್ನು ಉತ್ಪಾದಿಸಲಾಗಿತ್ತು. ಟಿಕ್‍ಫೋರ್ಡ್ ಸ್ಟ್ರೀಟ್ ಕಾರ್ಖಾನೆಯು ದುರಸ್ತಿ ಮಾಡುವ ವಿಭಾಗವಾಗಿ ಆ‍ಯ್‌ಸ್ಟನ್ ಮಾರ್ಟಿನ್ ಮಾಲಿಕತ್ವದಲ್ಲೇ ಉಳಿಯಿತು. U.K. ನಿರ್ಮಾಣ ವಿಭಾಗವು ಜೊತೆಜೊತೆಗೆ ಹಿಂದಿನ ಆರ್ಎ‌ಫ್‌‍ವಿ-ಬಾಂಬರ್ ವಾಯುಯಾನ ಕ್ಷೇತ್ರದಲ್ಲಿನ ಗೇಯ್‌ಡನ್ ಮೇಲೆ ಕೇಂದ್ರೀಕೃತವಾಗಿತ್ತು. 2004, ಮಾರ್ಚ್ 4ರಂದು ಮ್ಯಾಗ್ನಾ ಸ್ಟೀಯರ್ ಜೊತೆ ಹೊರಗುತ್ತಿಗೆ ಒಪ್ಪಂದ ಮಾಡಿಕೊಂಡಿತು. ಇದರ ಪ್ರಕಾರ ಗ್ರ್ಯಾಜ್, ಆಸ್ಟ್ರಿಯಾ ಮುಂತಾದ ಕಡೆ ಕಂಪೆನಿಗಳು ಪ್ರಾರಂಭವಾಗಿ ವಾರ್ಷಿಕ 2000ಕ್ಕೂ ಹೆಚ್ಚು ಕಾರುಗಳು ಉತ್ಪಾದನೆಯಾದವು.
2007— ಹೊಸ ಯುಗದ ಆರಂಭ
ಮಹಾಯುದ್ಧಗಳ ನಡುವಿನ ಕಾಲ
ಡೇವಿಡ್ ಬ್ರೌನ್‍ ಯುಗ
1970ರ ಮಾಲೀಕತ್ವದ ಬದಲಾವಣೆ